Wikipedia-diskussion:Anmodning om administratorassistance

message: * /Arkiv 1/

message: Det er muligt for brugere at slå notifikationer baseret på omtale, i.e. dem der dukker op når man f.eks. skriver , fra i Speciel:Indstillinger. Derudover kan der være situationer hvor notifikationen ikke sendes fordi beskeden er udformet forkert (se Wikipedia:Landsbybrønden/Hvordan man "pinger") eller hvor der simpelthen sker en fejl i systemet og notifikationen ikke modtages. (Jeg har ikke set nogen dokumentation for sidstnævnte. Det er blot noget jeg har hørt.) Den eneste måde at sikre at en bruger ser en besked (forudsat at de ikke ignorerer diskussionen) er ved at skrive på brugerens diskussionsside, hvorefter de får den klassiske gule bjælke i værktøjslinjen, der informerer dem om, at de har modtaget en besked.
På de engelske administrator noticeboards :en:WP:AN, :en:WP:AN/I og :en:WP:AN/3 har man, for at sikre at personer der involveres i anmodninger om administratorhandling kender til anmodningens eksistens og kan udtale sig herom, indført et krav om, at brugere der indrapporterer andre brugere skal informere de pågældende på deres diskussionssider.
Det forekommer mig uhensigtsmæssigt, at en bruger kan "indklages" på WP:AOA uden at være vidende om, at dette er sket, idet det må være en almindeligt princip, at man skal have mulighed for at forsvare sig eller evt. præsentere en alternativ udlægning af det materiale der er blevet præsenteret af den, der opretter anmodningen. Jeg synes derfor det ville være en god ide at indføre noget lignende her. Hvad synes i?
Som et addendum kan jeg informere om, at IP-brugere der anvender den mobile brugergrænseflade ikke får nogen notifikation om beskeder på IP-adressens brugerdiskussionsside. Se :en:Wikipedia:Village pump (WMF)#What we've got here is failure to communicate (some mobile editors you just can't reach). -- InsaneHacker 🕊️ (🗨️) 31. mar 2021, 14:17 (CEST)
replies: text: Det er kun rimeligt, at den anklagede bruger kender til anklagen, så grønt lys herfra. - Sarrus (d • b)  d. 28. apr 2021, 13:08 (CEST)
replies: text: :Enig i at en besked på brugerens diskussionsside er passende, når der oprettes en AOA.

text: :På Wikipedia:Sletningsforslag står der tilsvarende: "Gør brugeren, der har oprettet siden, opmærksom på sletningsforslaget via vedkommendes diskussionsside.". Men som praksis er pt. så bliver brugeren som oftest pinget via sletningsforslaget. Er ping-funktionen så ustabil, at denne praksis skal ændres?--Kjeldjoh (diskussion) 28. apr 2021, 14:42 (CEST)
replies: text: ::Syntes sådan set ideen er udmærket. Forstår ikke hvorfor det ikke er gjort tidligere, men fint observeret. Klart støtte herfra. SimmeD (diskussion, bidrag) 28. apr 2021, 15:27 (CEST)

text: :: Det er nok mere afgørende, at en blokeringstruet bruger bliver gjort opmærksom på en AOA mod vedkommende, end at man bliver gjort opmærksom på, at en artikel, man har oprettet, er sletningstruet. - Sarrus (d • b)  d. 28. apr 2021, 16:41 (CEST)
replies: text: :::Forslaget lyder fornuftigt nok, hvis det vurderes at være et reelt forekommende problem, at brugere ikke får beskeden ellers. Økonom (diskussion) 28. apr 2021, 18:53 (CEST)
thread_title:  Krav om notifikation af brugere, der involveres i anmodninger?